लण्डन । विश्व अपाङ्ग दिवसको कार्यक्रममा भाग लिन बेलायत आएकी नेपालकी बालबालिका, महिला तथा जेष्ठ नागरिक मन्त्री थममाया थापा र बेलायत अक्सफोर्डको काउलीस्थित स्थानीय नेपाली समुदायबीच अन्तरक्रिया तथा भेटघाट सम्पन्न भएको छ ।
प्रवासी नेपाली मञ्च बेलायतले आयोजना गरेको कार्यक्रममा मन्त्री थापासहित सघीय सांसद डा सुर्य प्रसाद पाठक र सहसचिव राधिका अर्याल पनि सहभागी थिए ।
नेपालबाट आएका अतिथीहरुलाई स्थानीय महिला प्रतिनिधिहरु जानुका काम्वाङ्ग लिम्वु र ललिता पौडेलले खादा साथै फूलगुच्छा अर्पण गरी स्वागत गरेको थिए । प्रवासी नेपालि मञ्च बेलायतका अध्यक्ष राजेन्द्र पुडासैनीको अध्यक्षतामा भएको उक्त कार्यक्रमको संचालन महासचिव विजयविक्रम लिङ्गदेनले गरेका थिए ।
जवाफमा सांंसद डा पाठकले हाल देशको अवस्था ,सामाजिक परिस्थिति र जारी सविधानले प्रवासी नेपालीहरुलाई गरेको व्यवस्थाको वारेमा व्याख्या गरेका थिए ।
मन्त्री थापाले प्रवासी नेपालीहरुको हकअधिकार सम्बन्धमा राजनैतिक अधिकार वाहेक अन्य सवै हकअधिकार जारी सविधानले वचाउ गरेको र अब सविधानको मर्मअनुसार कानुन वनाएर कार्यान्वन गरिने बताएकी थिइन् । उनले गोर्खा समस्या समाधानको लागि आफु स्वादेश फर्किएपछि वुझेर सहयोग गर्ने वचन पनि दिइन् । उनले प्रवासी नेपालीहरुको सीप र आर्थिक लगानीलाई देश विकासमा लगाउन अनुरोध पनि गरिन् ।